Kaldbakur EA 1 , nýr ísfisktogari Útgerðarfélags Akureyringa , kom til heimahafnar á Akureyri á laugardag en 17 ár eru síðan nýsmíðað skip Samherja Vilhelm Þorsteinsson EA kom til Akureyrar . Fjöldi Akureyringa var á bryggjunni að taka á móti skipinu og var öllum boðið um borð að skoða hið nýja skip . Kaldbakur var smíðaður í Cemre skipasmíðastöðinni í Tyrklandi og er 62 metra langur og 13,5 metra breiður . Skipstjórar verða Sigtryggur Gíslason og Angantýr Arnar Árnason , yfirvélstjóri er Hreinn Skúli Erhardsson en allir koma þeir af gamla Kaldbak sem nú hefur fengið nafnið Sólbakur . Í áhöfn verða um 13 - 15 manns . „ Kaldbakur er á allan hátt afar vel útbúið skip “ segir Kristján Vilhelmsson , útgerðarstjóri Samherja . „ Mesti ávinningurinn af hönnun skipsins að okkar mati er skrokklagið og hve vistvænt skipið er . Skrokklagið er nýstárlegt og eykur sjóhæfni og orkunýtingu . Stefni eins og á þessum nýju skipum hleypir öldunni upp á nefið á stefninu án þess að brjóta hana . Þá er einnig mjög gott sjóstreymi að tiltölulega stórri skrúfu . Í öllu þessu er fólginn orkusparnaður “ , segir Kristján Vilhelmsson . Það er okkur sönn ánægja að upplýsa að Seðlabankinn hefur loksins viðurkennt að ekkert var hæft í ásökunum hans á hendur Kaldbaki ehf. , dótturfélagi Samherja . Hefur Seðlabankinn því fellt niður málið eftir tæplega 60 mánaða langa rannsókn . Rétt er að geta þess að málið varðaði tvær bankafærslur , þar af var önnur færslan upp á 1.500 norskar krónur ( 19.700 íslenskar krónur ) , sjá hér úr bréfi seðlabankastjóra . Öll gögn sem bankinn þurfti í málinu hafði félagið afhent bankanum að beiðni hans . Þau voru ekki haldlögð í húsleitinni . Fyrir þetta kærði Seðlabankinn í tvígang til lögreglu . Jóhann Gunnar Sævarsson hefur verið ráðinn öryggisstjóri Samherja og hefur þegar tekið til starfa . Jóhann hefur síðustu ár verið rekstrarstjóri Reykfisks á Húsavík . Í starfi sínu hjá Reykfisk hefur Jóhann sýnt öryggis og vinnuverndarmálum mikinn áhuga og fékk Reykfiskur m.a. viðurkenningu sem fyrirmyndarfyrirtæki í vinnuverndarmálum frá Vinnueftirlitinu árið 2012 . Jóhann mun fyrst um sinn áfram gegna starfi rekstarstjóra Reyksfisk samhliða starfi sínu sem öryggisstjóri . Öryggis - og vinnuverndarmál eru forgangsmál í starfsemi Samherja . Með ráðningu Jóhanns í starf öryggisstjóra verður framhaldið því mikla og góða starfi sem þegar hefur verið unnið innann fyrirtækisins á þessu sviði . Umræður að undanförnu um íslenskan sjávarútveg , hverju hann skilar inn í íslenskt þjóðfélag hafa verið miklar . Margir telja að nauðsynlegt sé að slíta í sundur tengsl veiða og vinnslu . Það sé eina leiðin til að ákvarða laun sjómanna á sanngjarnan hátt . Hryggjarstykki velgengni Íslendinga byggir á tengingu veiða og vinnslu og markaðssetningar . Þessi tenging hefur verið stór þáttur í þeirri verðmætasköpun sem við höfum náð í sjávarútvegi . Rof á henni myndi færa árangur okkar mörg ár aftur í tímann . Það er skylda okkar sem nýta auðlindir að hlusta á sjónarmið um nýtingu þeirra . Umræðan verður engu að síður að vera málefnaleg og studd raunverulegum gögnum en ekki óskhyggju og slagorðum . Krafan um allan fisk á markað er ekki ný og hefur verið uppi milli útgerðar og sjómanna lengi . Hún snýst fyrst og fremst um kjör sjómanna frá þeirra hlið . Hin hliðin snýst um heildar verðmætasköpun , stöðugleika og mögulega þróun afurða , búnaðar , og starfsöryggi fjölda fiskverkafólks . Það er full ástæða til að skoða nánar nokkrar staðreyndir þessu tengdu . Þá er nærtækast fyrir okkur að fara yfir tölur sem tengjast okkar rekstri og launum sjómanna hjá Samherja . Hásetahlutur á árinu 2015 var frá kr. 95 þúsund til 194 þúsund á úthaldsdag , mismunandi eftir því hvaða veiðar voru stundaðar . Laun yfirvélstjóra námu hins vegar frá kr. 148 þúsund til kr. 308 þúsund á dag . Um þessar mundir er verið að sýna áhugaverða þætti úr atvinnulífinu á sjónvarpstöðinni Hringbraut . Samherji hvetur alla áhugasama um sjávarútveg að horfa á þegar þeir Hringbrautarmenn heimsækja Útgerðarfélag Akureyringa og ekki síður á áhugaverða heimsókn þeirra til Síldarvinnslunnar á Neskaupstað , sem gert er skil í tveimur þáttum . Hægt er að horfa á netinu hér : Aðalsteinn Helgason hefur ákveðið að láta af störfum hjá Samherja . Aðalsteinn hefur verið einn af lykilstarfsmönnum Samherja í á þriðja áratug og mjög náinn samstarfsmaður okkar . Saman höfum við upplifað bjarta daga og farið í gegnum erfiðari tíma án þess að skugga hafi borið á samstarf okkar . Hann hefur víða komið við í störfum sínum og oft verið falin þau viðfangsefni sem erfiðust voru úrlausnar . Hann stýrði Strýtu , landvinnslunni á Dalvík , Síldarvinnslunni og hafði umsjón með Afríkuútgerðinni . Um störf Aðalsteins þarf ekki að fjölyrða ; þau eru einstök og hafa haft grundvallarþýðingu fyrir Samherja . Ljúf framkoma Alla , skap hans og skemmtilegheit , sem hafa glatt okkur öll , gera hann að einstökum félaga . Hans verður saknað af okkur samstarfsmönnunum og skarðið vandfyllt . Við þökkum kærlega fyrir samstarfið í gegnum árin . Ég hef starfað hjá Samherja og tengdum félögum í 24 ár og fengið að takast á við fjölbreytileg og áhugaverð verkefni með afskaplega duglegu og skemmtilegu fólki . Ég minnist þessa tíma með gleði í hjarta og við Ágústa þökkum ykkur samfylgdina og óskum ykkur alls hins besta í framtíðinni . Eins og ykkur er kunnugt um hefur Seðlabanki Íslands staðið fyrir umfangsmikilli rannsókn á starfsemi Samherja í vel á fimmta ár . Framganga bankans frá upphafi hefur öll verið hin grimmilegasta og gengið nærri mörgum okkar enda hefur málið verið rekið áfram af mikilli óbilgirni , hörku og oftar en ekki ósannindum . Þegar sérstakur saksóknari felldi málið niður fyrir rétt rúmu ári síðan með ítarlegum rökstuðningi töldum við að þessu máli væri lokið enda var sérstakur saksóknari mjög afdráttarlaus í niðurstöðu sinni . Hann staðfesti að öllum gjaldeyri hefði verið skilað vegna sölu á vörum og þjónustu allt frá nóvember 2008 og sá ástæðu til að geta sérstaklega að Samherji hefði gætt þess af kostgæfni . Einnig taldi hann ekkert hæft í ásökunum Seðlabankans um óeðlilegt fiskverð í viðskiptum okkar . Þann 13. júlí sl. barst Samherja sáttarboð Seðlabankans þar sem félaginu var boðið að ljúka því máli sem bankinn hóf 27. mars 2012 , með greiðslu sektar upp á 8,5 milljónir íslenskra króna . Samherji hafnaði því boði með ítarlegum rökstuðningi þann 15. ágúst sl. og var bankaráði haldið upplýstu þar um . Þann 1. september sl. barst Samherja stjórnvaldsákvörðun Seðlabankans þess efnis að bankinn hefði ákveðið að hækka sektina upp í 15 milljónir íslenskra króna . Rétt er að geta þess að fjárhæð ætlaðs brots var á sama tíma lækkuð um rúmlega 1,2 milljónir íslenskra króna . Enginn rökstuðningur fylgdi með þessari hækkun sektarinnar . Hér með tilkynnist að Samherji hafnar umræddri sekt og mun höfða ógildingarmál vegna framangreinds enda ásakanirnar rangar og framganga bankans frá upphafi öll hin hörmulegasta . Hagnaður Samherja rekstrarárið 2015 var 13,9 milljarðar króna . Samtals greiddi Samherji 4,3 milljarða króna til opinberra aðila á Íslandi vegna reksturs ársins 2015 . Tekjuskattur starfsmanna nam að auki 2,2 milljörðum Samherji og dótturfélög eru með rekstur í 12 löndum og samstæðan er gerð upp í átta myntum . Skuldbindingar vegna fjárfestinga sem stofnað var til árið 2015 nema um 30 milljörðum . Samherji hf. er eignarhaldsfélag um eignarhluti í dóttur - og hlutdeildarfélögum sem flest tengjast sjávarútvegi og vinnslu afurða hér á landi og erlendis . Rekstur útgerðar og fiskvinnslu á Íslandi er að mestu leyti í félögunum Samherji Ísland ehf. og Útgerðarfélag Akureyringa ehf. og rekstur fiskeldis er í Íslandsbleikju ehf . Starfsemi samstæðunnar er víða um heim , mest á Íslandi og í Evrópu , en einnig í Afríku og Kanada . Samstæðureikningur Samherja er settur fram í evrum . Í tilkynningunni eru fjárhæðir rekstrar umreiknaðar í íslenskar krónur miðað við meðalgengi ársins 2015 sem var 146,2 krónur á hverja evru .